stanford-oval/wikipedia huggingface dataset:
Salama (Barry Allen)
Sarjakuvissa > Viimeiset hetket ja kuolema

Negatiivi-Salamalla oli pitkään pakkomielle korvata Barry ja hän kiinnostui sen myötä Irisistä. Hän vaati naista luovuttamaan Barryn hänelle, mutta tämän kieltäydyttyä Negatiivi-Salama tappoi Irisin Barry taisteli Negatiivi-Salamaa vastaan läpi ajan ja jätti lopulta hänet jumiin aikakoneeseen. Barry jäi suremaan vaimonsa kuolemaa, mutta päätti siirtyä elämässään eteenpäin ja alkoi seurustella uuden naapurinsa Fiona Webbin kanssa. Hän meni lopulta naimisiin Fionan kanssa, mutta häät keskeytettiin Barryn saatua kuulla Negatiivi-Salaman karanneen. Roisto halusi uusinnan heidän välisestä taistelustaan uhkaamalla tappaa Barryn vaimon uudelleen. Taistelun aikana Negatiivi-Salama oli vähällä tappaa Fionan, mutta Barry tarttui häneen kuristusotteella ja tappoi hänet vahingossa katkaistuaan Negatiivi-Salaman niskat. Tämä johti Barryn oikeudenkäyntiin, mutta hänet vapautettiin syytteistä. Vapautuksen jälkeen Barry palasi takaisin yhteen Irisin kanssa, joka ei ollutkaan kuollut. Pariskunta muutti 2900-luvulle, aikaan jolloin Iris oli syntynyt. He elivät hetken aikaa yhdessä, ja pariskunta sai kaksoset, jotka perivät isänsä nopeuden. Kaikki kuitenkin muuttui, kun Anti-Monitor sieppasi Barryn. Hän oli loukussa useita päiviä kidutettavana. Anti-Monitor oli valmistellut valtavaa tykkiä, jolla hän aikoi tuhota muutamat jäljellä olevat maailmat. Barry päätti estää roiston aikeet ja tuhota tykin. Barry rikkoi kaikki nopeuden rajat ja loi pyörteen, jolla hän imaisi tykin säteen. Kaikki tämä oli kuitenkin liikaa hänen keholleen, ja hän kuoli. Tämän jälkeen Barryn veljenpoika ja apulainen, Poika Salamana toiminut Wally West otti Barryn roolin uutena Salamana.
Sarjakuvissa > Barry Allenin paluu

Vuoden 2008 Final Crisis tarinassa paljastuu, että Barry ei kuollutkaan taistelussa Anti-Monitoria vastaan vaan hän oli jäänyt vangiksi nopeusvoimaan, joka oli hänen voimiensa lähde. Jay Garrick ja Wally West kohtasivat Barryn joka pakeni Black Raceria ja yritti saada kiinni saman luodin, jolla Darkseid tappoi Orionin ja nähtyään heidät hän käski heitä juoksemaan pakoon. Final Crisisin seitsemännessä ja viimeisessä numerossa Barry ja Wally johdattavat Black Racerin Darkseidin luo ja antavat kosmiselle tyrannille iskun, joka yhdistettynä Batmanin ammuttua häntä olkapäähän jumalaluodilla helpottaisi hänen lopullista tappiotaan. Tapahtumien jälkeen Barry palasi takaisin vanhaan rooliinsa Salamana kuusiosaisessa The Flash: Rebirth -tarinassa.
Barrylla oli merkittävä rooli Blackest Night tarinassa, jossa hän liittyi väliaikaisesti Sinisen Lyhdyn joukkoihn taistelussa Nekronia vastaan.
Flashpoint-tarinassa, kun Barry yritti estää äitinsä kuoleman menneisyydessä hän loi vahingossa Flashpoint-maailman, jossa historia oli muuttunut erittäin radikaalisti. Barry onnistui Flashpoint-maailman Batmanin Thomas Waynen avulla saamaan voimansa takaisin ja estämään itseään pelastamasta äitiään, jonka jälkeen historia palautui silminnähden entiselleen, vaikka useat hahmot olivat nyt aiempaa nuorempia ja New Earth oli muuttunut Prime Earthiksi. Flashpointin tapahtumat johtivat myöhemmin DC Universumin uudelleenkäynnistämiseen, mikä aloitti The New 52 aikakauden. Tässä jatkumossa Barry sai voimansa, kun hän turhautuneena heitti pienen koneen laboratorionsa ikkunan läpi jättäen tarpeeksi suuren reiän, jotta salama iski reiän läpi osuen häneen. Lisäksi Barryn avioliittoa Iris Westin kanssa ei koskaan tapahtunut, ja hän on sen sijaan suhteessa pitkäaikaiseen työtoveriinsa Patty Spivotiin. Tässä uudessa sarjassa Salama siirtyy syvemmälle nopeusvoimaan, mikä parantaa hänen henkisiä kykyjään yrittäen silti täysin tarttua voimiinsa, joita hän ei vielä hallitse täysin.
DC Rebirthissä Barry onnistui pelastamaan Wallyn nopeusvoimasta, jossa hän oli ollut vankina kymmenen vuoden ajan. Wallyn avulla Barry sai tietää, että aikajana ei palautunut kokonaan entiselleen Flashpointin jälkeen ja huolimatta siitä, että Wally ilmoitti hänelle, että toinen osapuoli oli vastuussa, Barry syyttää itseään virheistään ja yrittää löytää ja pysäyttää ne toivoen hyvittävänsä kaiken.
Barry Allen muissa medioissa > Televisiossa > Näytellyt

Barry Allen esiintyi 22-osaisessa Flash-televisiosarjassa vuosina 1990–1991. Hahmoa näytteli John Wesley Shipp.
Barry Allen muissa medioissa > Televisiossa > Näytellyt > The Flash

Barry Allen on päähenkilönä myös vuonna 2014 alkaneessa televisiosarjassa The Flash, näyttelijänään Grant Gustin. Kyseisen sarjan versio hahmosta on tehnyt myös vierailevia esiintymisiä sarjassa Arrow. Sarja seuraa Allenin taivalta syntymistään sankarin rooliin. Poliisiasemalla tutkijana työskentelevä Allen koki onnettomuuden, kun salama iski häneen työhuoneeseensa, jonka seurauksena Allen lensi hyllyssä olevien kemikaalien päälle. Tämän seurauksena hänen kehonsa muuntautui yliluonnolliseksi ja antoi kyvyn liikkua ja juosta nopeasti. Allenin toivuttua onnettomuudesta hän tutustuu S.T.A.R. Labsin työntekijäryhmän kanssa, jotka auttavat häntä uusien kykyjensä kanssa. He suunnittelivat Allenille puvun, joka kestää hänen juoksunopeuttaan. Allen päättää ottaa tehtäväkseen normaalin työnsä ohella suojella Central Citya muilta yliluonnollisilta rikollisilta.
Barry Allen muissa medioissa > Televisiossa > Animaatio > Superman/Aquaman Hour of Adventure

Allen esiintyi ensi kerran televisiossa vuosina 1967–1968 esitetyssä The Superman/Aquaman Hour of Adventuresissa. Tuolloin hän toimi vierailevana hahmona yhdessä Kid Flashin kanssa.
Barry Allen muissa medioissa > Televisiossa > Animaatio > Superystävät

Seuraavan kerran Allenia nähtiin 1970- ja 1980-luvuilla Superystävät animaatiosarjoissa, joissa hän oli sarjan yksi vakituisista hahmoista. Erityisesti viimeisessä sarjassa The Super Powers Team: Galactic Guardians Allen oli tärkeässä roolissa. Tuolloin hahmon äänenä toimi Norman Alden ensimmäisessä sarjassa ja lopuissa sarjoissa Jack Angel.
Barry Allen muissa medioissa > Televisiossa > Animaatio > The Batman

Barry Allen palasi takaisin animaatioksi vuosina 2007–2008, jolloin hän esiintyi vierailevana hahmona The Batmanin viidennellä tuotantokaudella. Allen muodosti sarjan viimeisessä kaksiosaisessa jaksossa Oikeuden Puolustajat yhdessä Batmanin, Metsästäjä Marsilaisen, Haukkamiehen, Vihreän Lyhdyn, Vihreän Nuolen ja Teräsmiehen kanssa. Sarjassa ei kuitenkaan varsinaisesti kerrottu suoraan Salaman olevan Barry Allen, mutta jaksossa "A Mirror Darkly" kaikki viittaavat Allenin sarjakuvahistoriaan. Lisäksi sarjan tuottanut Alan Burnett piti itse hahmoa Barry Allenina. Hahmon äänenä toimi Charlie Schlatter, joka puolestaan ääninäytteli Salamaa vuonna 1997 Teräsmies-animaatiosarjassa, jonka henkilöllisyys paljastui myöhemmissä sarjoissa olleen Wally West.
Barry Allen muissa medioissa > Televisiossa > Animaatio > Batman – pelottomat

Barry Allen esiintyi vuonna 2010 Batman – pelottomat -sarjan jaksossa "Requiem for a Scarlet Speedster", jossa hahmon äänenä toimi Alan Tudyk.
Allen jahtasi Professori Zoomia, joka onnistui houkuttelemaan hänet tietämättä tulevaisuuteen aikaportaalin kautta. Allen oli pyytänyt apua Jay Garrickiltä ja Poika Salamalta, mutta pelasti heidät menemästä portaalin läpi. Zoom oli ottanut hänet vangiksi juoksupyöräänsä, joka tuotti energiaa Zoomin rannekkeisiin, joiden avulla Zoom kykeni juoksemaan yhä nopeammin. Allen onnistui kuitenkin juoksemalla nopeammin näkymään aaveena menneisyydessä, jonka Salamat olivat nähneet aikaisemmin mutta eivät maininneet asiasta toisilleen. Batmanin huomattua tämän hän sai otettua koordinaatit aaveen sijainnille, jotka Poika Salama syötti juoksumatolle, jonka avulla he matkasivat tulevaisuuteen yrittääkseen pelastaa Allen. Zoom onnistui aluksi sieppaamaan kaikki vierailijat ja telkesi Jay Garrickin ja Poika Salaman juoksupyöräänsä. Allenin idean myötä he päättivät juosta entistä nopeammin, jonak myötä se saivat luotua haelkeaman aikaan, josta Allen meni läpi palatakseen takaisin Zoomin linnakkeeseen pelastamaan muut. Kukistettuaan Zoomin Allen palasi muiden sankarien kanssa omaan aikaansa 2010-luvulle.
Barry Allen muissa medioissa > Televisiossa > Animaatio > Young Justice

Barry Allen esiintyi Young Justice animaatiosarjassa, jossa hän oli Oikeuden Puolustajien jäsen ja Wally Westin mentori. Häntä ääninäytteli George Eads ensimmäisellä kaudella ja toisesta kaudesta eteenpäin James Arnold Taylor.
Barry Allen muissa medioissa > Televisiossa > Animaatio > Justice League Action

Barry Allen esiintyi Justice League Action animaatiosarjassa, jossa häntä ääninäytteli Charlie Schlatter. Sarjassa hän oli Oikeuden Puolustajien jäsen.
Barry Allen muissa medioissa > Televisiossa > Animaatio > DC Super Hero Girls

Barry Allen esiintyi nettisarjassa DC Super Hero Girls, jossa häntä ääninäytteli Josh Keaton. Sarjassa hänet nähtiin supersankareiden koulun oppilaana. Vuoden 2019 sarjassa teini-ikäinen Barry oli Metropolisin lukion oppilas ja Barbara Gordonin hyvä ystävä ja Invincibros ryhmän jäsen. Barry työskenteli sarjassa tarjoilijana Sweet Justice nimisessä jäätelöbaarissa, josta tuli myöhemmin supersankarityttöjen salainen tukikohta. Sarjassa Barrya ääninäytteli Phil Lamarr.
Barry Allen muissa medioissa > Elokuvat > DC Extended Universe

Ezra Miller näyttelee Barry Allenia / Salamaa DC Extended Universen elokuvissa.
Barry Allen teki ensiesiintymisensä lyhyesti vuonna 2016 elokuvassa Batman v Superman: Dawn of Justice kahdessa kohtauksessa. Ensin tulevaisuuden versio hänestä matkustaa nykyhetkeen varoittaakseen Bruce Waynea ja myöhemmin Diana Prince näkee Lex Luthorin haltuunsa saamalla videolla nykyhetken version hänestä pysäyttämässä erään ruokakaupan ryöstöä siviiliasussa. Salaman toinen esiintyminen on samana vuonna elokuvassa Suicide Squad, jonka takaumakohtaus kertoo hänen osallisuudestaan Bumerangin vankilaan joutumisessa.
Salama esiintyy suuremmassa roolissa vuonna 2017 elokuvassa Justice League vuonna 2017. Barry oli vasta 9-vuotias, kun hänen isänsä Henry joutui vankilaan, koska hänet oli lavastettu syylliseksi Barryn äidin kuolemaan. Barry halusi todistaa isänsä syyttömyyden, mutta Henry oli hyväksynyt kohtalonsa ja pyysi Barrya keskittymään itseensä. Pian tämän jälkeen Bruce Wayne saapui Barryn asunnolle ja paljasti olevansa Batman sekä tietävänsä Barryn olevan Salama. Hän pyysi Barrya liittymään Oikeuden Puolustajiin ja Barry hyväksyi pyynnön jo ennen kuin Bruce ehti edes esittää pyyntönsä loppuun. Hän auttaa muita ryhmäläisiä ja henkiinherännyttä Teräsmiestä pysäyttämään Steppenwolfin ja parademonien hyökkäyksen, oletettavasti hävittäen Bruce Waynen unissaan näkemän ja tulevaisuuden Barry Allenin näyttämän vaihtoehtoisen tulevaisuuden. Elokuvan lopussa Barry kertoi isälleen saaneensa työpaikan Central Cityn poliisivoimien rikoslaboratoriosta.
Salama esiintyy vuonna 2023 omassa sooloelokuvassaan The Flash. Elokuvassa Salama yrittää matkustaa ajassa taaksepäin pelastaakseen äitinsä ja isänsä, mutta luokin vahingossa Flashpointia muistuttavan maailman, jossa sankarit ja hahmot olivat erilaisia. Elokuvan lopussa Salama onnistuu kumoamaan tapahtumat ja palauttamaan kaiken ennalleen, mutta onnistuu jättämään ratkaisevan todisteen, mikä todistaa isänsä syyttömyyden äitinsä Noran kuolemaan.
Barry Allen muissa medioissa > Elokuvat > Animaatioelokuvat > Oikeuden Puolustajat: Uusi rintama

Vuonna 2008 Barry Allen esiintyi ensimmäistä kertaa animaatioelokuvassa Oikeuden Puolustajat: Uusi rintama, jossa hahmon äänenä toimi Neil Patrick Harris.
1950-luvulle sijoittuneessa elokuvassa Salamalla oli pieni rooli, kun hän taisteli Kapteeni Pakkasta vastaan Las Vegasissa kuultuaan puhelimen kautta kun hänen tyttöystävänsä Iris West joutui pulaan. Kapteeni Pakkanen yritti ryöstää kasinon, mutta ei päässyt aivan heti karkaamaan Salaman saavuttua paikalle. Kapteeni Pakkanen kertoi piilottaneensa kuusi pommia ympäri Vegasia, jotka räjähtäisivät 90 sekunnissa. Hän löytää viisi pommia ja tajuaa pian että kuudes pommi oli pelkkää hämäystä. Salama ennättää palata takaisin kasinolle, josta Kapteeni Pakkanen on karkaamassa helikopterin avulla. Salama lyö Pakkasen ulos helikopterista joka putoaa vesisuihkulähteeseen, jossa yhtäkkiä hänen kehonsa valtaa elokuvan salaperäinen muukalainen Keskus, joka kysyy miksi hän on nopeampi kuin muut olennot. Salama ihmettelee Kapteeni Pakkasen hourimisia, mutta roiston palattua takaisin tajuihinsa hän yrittää ampua Salamaa jääaseellaan, mutta jäätyykin itse Salaman sotkettua aikaisemmin hänen asettaan.
Salama auttoi vielä elokuvan lopussa muita sankareita taistelemaan Keskusta vastaan.
Barry Allen muissa medioissa > Elokuvat > Animaatioelokuvat > Justice League: The Flashpoint Paradox

Barry Allen esiintyi animaatioelokuvassa Justice League: The Flashpoint Paradox, jossa häntä ääninäytteli Justin Chambers.
Barry Allen muissa medioissa > Elokuvat > Animaatioelokuvat > Justice League: War

Barry Allen esiintyi animaatioelokuvassa Justice League: War, jossa häntä ääninäytteli Christopher Gorham. Gorham ääninäytteli Salamaa myös animaatioelokuvassa Justice League Dark: Apokolips War.
Barry Allen muissa medioissa > Elokuvat > Animaatioelokuvat > Injustice

Barry Allen esiintyi animaatioelokuvassa Injustice, jossa häntä ääninäytteli Yuri Lowenthal. Elokuvassa Salama löydettyään Linnunpelätin ruumiin hän altistui pelkokaasulle ja joutui Jokerin asettamaan ansaan, joka tappoi hänet.
Barry Allen muissa medioissa > Elokuvat > Animaatioelokuvat > Teen Titans Go! & DC Super Hero Girls: Mayhem in the Multiverse

Barry Allen esiintyi animaatioelokuvassa Teen Titans Go! & DC Super Hero Girls: Mayhem in the Multiverse, jossa häntä ääninäytteli Phil Lamarr.
Barry Allen muissa medioissa > Elokuvat > Animaatioelokuvat > DC League of Super-Pets

Barry Allen esiintyi animaatioelokuvassa DC League of Super-Pets, jossa häntä ääninäyttelee John Early.
Barry Allen muissa medioissa > Videopelit

Allen esiintyi ensi kerran videopelihahmona vuonna 1991 samannimiseen televisiosarjaan perustuvassa Game Boy -pelissä The Flash.
Seuraava videopeli oli Segan vuonna 1993 julkaisema The Flash
Allen teki paluun videopeleihin vuonna 2008 Midway Gamesin julkaisemassa Mortal Kombat vs. DC Universe -pelissä pelattavana hahmona. Vaikkakin Allen toimi pelissä Salaman roolissa, Deathstroke mainitsi pelin aikana Salamaa painumaan takaisin Keystone Cityyn, joka on Wally Westin kotikaupunki.
Allen on mukana vuoden 2011 DC Universe Online -pelissä, jossa se ei ole pelattavana hahmona.
Allen palasi sittemmin pelattavaksi hahmoksi vuoden 2013 Injustice: Gods Among Us -pelissä, jossa hän oli Teräsmiehen Regimen jäsen, kunnes Teräsmies tappoi Shazamin, jonka jälkeen Allen sai tarpeekseen ja liittyi Batmanin puolelle. Allen esiintyi myös pelin jatko-osassa Injustice 2 vuonna 2017.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1968 | Ray Owens | Superman/Aquaman Hour of Adventure |  |  |
| 1974 | Norman Alden | Superystävät |  |  |
| 1977–1978 1980 1985 | Jack Angel | The All-New Super Friends Hour Superystävät SuperFriends Hour The Super Powers Team: Galactic Guardians |  |  |
| 1990–1991 | John Wesley Shipp | Flash |  |  |
| 2007 2012–2013 | Charlie Schlatter | Batman | LEGO Batman: The Movie – DC Superheroes Unite | Lego Batman 2: DC Super Heroes |
| 2008 | Neil Patrick Harris |  | Oikeuden Puolustajat: Uusi rintama |  |
| 2008, 2017 | Taliesin Jaffe |  |  | Mortal Kombat vs. DC Universe Injustice 2 |
| 2010 | Alan Tudyk | Batman – pelottomat |  |  |
| 2010–2012 | George Eads | Young Justice |  |  |
| 2011 | Dwight Schultz |  |  | DC Universe Online |
| 2012, 2018 | Michael Rosenbaum |  | Justice League: Doom | Lego DC Super-Villains |
| 2013 | Neal McDonough |  |  | Injustice: Gods Among Us |
| 2014– | Grant Gustin | The Flash |  |  |
| 2016–2017 2021–2023 | Ezra Miller | Peacemaker | Batman v Superman: Dawn of Justice Suicide Squad Justice League Zack Snyder’s Justice League The Flash |  |
| 2016 | Christopher Gorham |  | Justice League vs. Teen Titans |  |
| 2017 | Adam DeVine |  | Lego Batman Elokuva |  |

Allen Batman – pelottomat -sarjassa.
Barry Allen elokuvassa Oikeuden Puolustajat: Uusi rintama.
Solitoni

Solitoni on itseään vahvistava aaltopaketti, joka voi syntyä epälineaarisessa väliaineessa.
Solitoneja esiintyy monissa epälineaarisen fysiikan ilmiöissä, ja niitä saadaan epälineaaristen differentiaaliyhtälöiden ratkaisuina. Eräät tunnetuimmista ovat epälineaarinen Schrödingerin yhtälö ja Korteweg-de Vries -yhtälö. Vaikka solitonit ovat selkeästi aaltoliikettä, niillä voidaan havaita hiukkasluonnetta.
Solitoni-ilmiön havaitsi ensimmäisenä John Scott Russell (1808–1882) huomatessaan kanavassa useita maileja etenevän aallon, joka ei heikentynyt itsestään.
Vuonna 1973 Akira Hasegawa ehdotti, että solitoni-ilmiötä voitaisiin hyödyntää kuituoptiikassa. Ensimmäinen ilmiöön perustuva telekommunikaatiosovellus otettiin käyttöön vuonna 2001. Tekniikkaa ei kuitenkaan ole vielä saatu kehitetyksi kuluttajatasolle.
Sean Conneryn filmografia

Sean Connery vuonna 1983.
Tämä on Sean Conneryn filmografia.
Lyhytelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1954 | Simon | Simon | poliisi |
Televisioelokuvat

| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 1957 | Blood Money | Blood Money | Harlan ”Mountain” McClintock |
| 1957 | Anna Christie | Anna Christie | Mat Burke |
| 1958 | Women in Love | Women in Love | Johnnie (osassa The Return) |
| 1960 | Riders to the Sea | Riders to the Sea | Bartley |
| 1960 | Without the Grail | Without the Grail | Innes Corrie |
1961: Macbeth
| 1961 | Anna Karenina | Anna Karenina | kreivi Alexis Wronski |
| 1969 | Male of the Species | Male of the Species | MacNeil |
Televisio

| Televisio> Vuosi | Televisio> Televisiosarjan nimi | Televisio> Jakson nimi / jaksojen määrä | Televisio> Rooli | Televisio>  | Televisio>  |
| --- | --- | --- | --- | --- | --- |
| 1956 | Dixon of Dock Green | ”Ladies of the Manor” | Joe Brasted |  |  |
| 1956 | Sailor of Fortune | ”The Crescent and the Star” | Achmed |  |  |
| 1956 | ITV Play of the Week | ”The Terror” | monia |  |  |
| 1957 | The Jack Benny Program | ”Jack Hires Opera Singer in Rome” | Porter |  |  |
| 1957 | BBC Sunday-Night Theatre | ”Requiem for a Heavyweight” | Mountain McClintock |  |  |
| 1957 | ITV Television Playhouse | ”Anna Christie” | Mat Burke |  |  |
| 1958 | Armchair Theatre | ”The Boy with Meat Axe” | avustaja |  |  |
| 1959 | Disneyland | ”I Captured the King of the Leprechauns” | Michael MacBride |  |  |
| 1959 | ITV Play of the Week | ”The Square Ring” | Rick Martell |  |  |
| 1959 | ITV Play of the Week | ”The Crucible” | John Proctor |  |  |
| 1960 | BBC Sunday-Night Play | ”Twentieth Century Theatre: Colombe” | Julien |  |  |
| 1960 | An Age of Kings | 6 | Harry Percy |  |  |
| 1961 | Adventure Story | 5 | Alexander |  |  |
| 1969 | ITV Saturday Night Theatre | ”MacNeil” | MacNeil |  |  |
| 2003 | Freedom: A History of Us | ”Yearning to Breathe Free” | John Muir |  |  |
Snake River Plain

Snake River Plainin sijainti.
Snake River Plain (suom. Snakejoen tasanko) on geologinen muodostuma, joka sijaitsee pääosin Idahon osavaltiossa Yhdysvalloissa. Se on muodoltaan kaareva ja on pituudeltaan 400 kilometriä itä-länsi-suunnassa. Snakejoki kulkee alueella, ja monet Idahon suurimmista kaupungista sijaitsee tasangolla. Se voidaan jakaa itäiseen ja läntiseen osaan, jotka ovat topografisesti samanlaisia mutta eroavat rakenteellisesti.
Geologia

Läntinen Snake River Plain on koilliseen osoittava hautavajoama, joka viettää selvästi tasangon keskustaa kohti. Alueen kiviaines on ryoliittipitoista tuffia sekä joki- ja järvisedimenttejä. Kerrostumien välissä on lisäksi basalttia. Itäinen Snake River Plain ei ole siirrosvyöhyke vaan se on painunut ympäröivää maastoa matalammalle tuliperäisen kivien painosta. Itäinen alue on muodostunut kvartsisista ja mafisista kivistä. Lisäksi sitä peittää 95 prosentin alueelta basaltti.
Luonto

Snake River Plain on myös Yhdysvaltain ympäristönsuojeluviraston määrittelemä kolmannen tason eliömaantieteellinen alue. Se jaetaan vielä 10 pienempään alueeseen. Kasvillisuus on pääasiassa marunoita kasvavaa pensasaroa. Paikoin alueella on lisäksi karuja laavakenttiä ja maltsoja sekä Sarcobus-suvun kasveja kasvavaa maastoa. Maanviljelystä kannattavilla alueilla kasvatetaan sokerijuurikkaita, perunaa, sinimailasta ja viljaa sekä vihanneksia. Snakejoessa olevat Shoshonen putoukset ovat merkittävä eläinmaantieteellinen este.
Snakejoen tasankoa.
Boris Razinski

| Mitalit> Maa:   Neuvostoliitto.Miesten jalkapallo. Olympialaiset  | Mitalit> Maa:   Neuvostoliitto.Miesten jalkapallo. Olympialaiset  | Mitalit> Maa:   Neuvostoliitto.Miesten jalkapallo. Olympialaiset  | Maa:   Neuvostoliitto> Miesten jalkapallo. |
| --- | --- | --- | --- |
|  Kultaa | Melbourne 1956 |  |  |
Boris Davidovitš Razinski (ven. Борис Давидович Разинский, 12. heinäkuuta 1933 Ljubertsy, Venäjän SFNT – 6. elokuuta 2012 Moskova, Venäjä) oli Neuvostoliittoa edustanut jalkapallomaalivahti ja olympiavoittaja. Hän pelasi myös hyökkääjänä.
Razinski kuului Neuvostoliiton miesten maajoukkueen kokoonpanoon sen voittaessa olympiakultaa Melbournessa 1956. Tavallisesti kakkosmaalivahtina Lev Jašinin jälkeen pelannut Razinski pelasi olympiaturnauksessa yhden, 4–0-voittoon Indonesiaa vastaan päättyneen, ottelun. Seuratasolla Razinski edusti muun muassa Moskovan TsSKAa jossa voitti Neuvostoliiton cup-mestaruuden vuonna 1955. Hän voitti Moskovan Spartakissa Neuvostoliiton mestaruuden vuonna 1953. Razinski kuoli 79-vuotiaana 6. elokuuta 2012.
Aiheesta muualla

Boris Razinski Kansainvälinen olympiakomitea. (englanniksi)
Softaaja

Softaaja oli airsoft-harrastajien lehti, joka ilmestyi vuosina 2005-2009. Lehteä ilmestyi 8 numeroa vuodessa. Vuonna 2005 lehti oli 56-sivuinen, vuodenvaihteessa se oli jo 64-sivuinen ja alkuvuodesta 2007 vaihtui 68-sivuiseksi, jolloin lehti sai myös paksummat kannet. Vuonna 2008 lehti oli 68-sivuinen ja saanut kiiltäväpintaiset kannet. [lähde? ]
23. lokakuuta 2009 Fire-kustannuksen toimitusjohtaja ilmoitti Softaaja-lehden kotisivuilla, että Softaajan julkaiseminen loppuu. Syyksi hän ilmoitti taloudelliset vaikeudet.
Lehden toimitus

Jarkko Koskinen
Esa Toivonen
Arto Koivunen
Veikko Horstia
Antti Kauhanen
Janne Korhonen
Sauli Luolajan-Mikkola
Mikko Muttilainen
Vesa Huovinen
Julius Koivistoinen
Ennen Softaajaa ilmestyi myös kaksi eri airsoft-alan lehteä, mutta huonolla menestyksellä. Lehdet olivat 6 mm ja Hylsytön. Molempia ilmestyi muutama numero omakustanteisena. Softaajaa kustansi vuoden 2009 loppupuolelle Fire-kustannus Oy, joka on tunnettu myös toisista harrastelehdistään Rekyyli, Riista ja Paintti (ase-, metsästys- ja paintball-lehdet). Fire-kustannus Oy myi softaaja.fi-sivuston toisaalle, jolloin entiset toimittajat päätoimittaja Koskisen johdolla ylläpitivät verkkosivustoa. Vuosi lehden lopettamisen jälkeen sivusto päätyi uudelle toimijalle/julkaisijalle.
Lehden toimitus > Softaajalehden verkkoversio

Paperilehden vanhoista tekijöistä entinen päätoimittaja Esa Toivonen jatkoi vanhan Softaaja-lehden perinteitä jatkaneen uuden verkko-Softaajan (Softaaja.fi) päätoimittajana marraskuussa 2010 kun sivuston omistajaksi tuli Muovisotilas -kauppa. Verkkolehdessä alettiin julkaisemaan artikkeleita, blogeja, uutisia jne. kuten aikaisemmassa paperiversiossakin. Esa Toivosen päätoimittajan tehtävät verkkolehdessä jatkuivat syyskuun 2011 alkuun asti. Softaajalle tuli sen jälkeen uusi toimituskunta sekä päätoimittajaksi Johan Sandell.